**OSVRTI OSMAŠA NA POSJET VUKOVARU!**

…Jako mi je žao svih tih ljudi koji su do posljednjeg daha branili svoj grad i svoju domovinu i neopisivo sam im zahvalna jer zahvaljujući njima danas svi imamo mir.

Patrcija Hlevnjak (8.e)

Nikad neću zaboraviti sliku brojnih križeva na Memorijalnom groblju koji predstavljaju izgubljene ljudske živote. Posjet Vukovaru je ispunio sva moja očekivanja!

Antonija Krstanović (8.e)

Vukovar me se jako dojmio i mogu samo reći da je GRAD HEROJ i smatram da bi ga svaki Hrvat trebao posjetiti i čuti kako se branio od napada JNA.

Tea Vaupotić (8.e)

Jako sam ponosna što sam Hrvatica i što su se ti svi ljudi borili za mene i sve ostale građane Republike Hrvatske. Osjećam se neopisivo zahvalno.

Verena Veličan (8.e)

Vukovar mi je pomogao da shvatim što se to događalo 1991. i za što su se ljudi žrtvovali. …Posjet je bio prepun emocija.

Bartol Ladan (8.d)

…Neki to neće moći pročitati, ali željela bih zahvaliti svim braniteljima, liječničkom osoblju i ostalim ljudima koji su dali svoje živote ili bilo kako pridonijeli tome da postanemo slobodna država…

Marta Jembrek (8.d)

…Nakon što čuješ sve ove ratne priče ostaneš bez riječi. Prema Vukovaru se treba odnositi s poštovanjem. Nikada neću zaboraviti Vukovar!

Erik Puhek (8.d)

Vukovar je na mene ostavio dojam grada heroja koji je najzaslužniji za pobjedu u Domovinskom ratu odnosno ljudi koji su ga branili kako bismo danas svi mogli živjeti u miru i slobodnoj državi. Događaj koji ću pamtiti je onaj kad sam sa svojom prijateljicom Mihaelom palio lampion kako bismo odali počast svim žrtvama na Ovčari.

Noah Betlehem (8.d)

**Smatram kako je predavanje na kraju našeg dvodnevnog posjeta Vukovaru bilo bitno te da je na lijep način usustavljeno sve što smo čuli. Kući sam otišla s važnom lekcijom, a to je da se sve može riješiti dogovorom te da nasilje nikad nije rješenje.**

Zara Grbeš (8.d)

Sve ono što sam vidjela u Vukovaru ostavilo je stvarno velik dojam na mene. Podsjetilo me kako moram biti zahvalna za sve što imam jer su tisuće naših predaka dale život za sve što mi danas imamo i u čemu uživamo.

(Mia Sremec, 8.c)

Vukovar je uistinu grad heroja. I ostat će. U njemu se još vide posljedice velike katastrofe, ali iza te katastrofe krije se jedan grad pun ljubavi i sreće. Velike se emocije bude u tom gradu i okolici. Nemoguće je ne zaplakati u bilo kojem dijelu grada. Jednostavno nemoguće – jer kad staneš nasred Vukovara i osvrneš se malo oko sebe, tada možeš uvidjeti ili zamisliti istu situaciju kao i prije 27 godina. Takav je dojam Vukovar ostavio na mene. Emotivno i ponosno.

(Hana Rajtarić, 8.a)

Najdojmljivija mi je bila Vukovarska bolnica. Za vrijeme rata ljudi iz bolnice su na krov postavili veliki znak da je to bolnica kako protivnici ne bi pucali na bolnicu, ali ni to im ništa nije značilo. Svaki su dan padale granate, ljudi su se bojali. Nije bilo dovoljno vode. Djeca su spavala među ranjenim ljudima, a sve bebe zajedno. To je bilo toliko strašno i jezivo, a osjećaj koji imaš kad sve to slušaš užasno je bolan i – neopisiv. Ne mogu shvatiti kako su agresori mogli biti toliko bezosjećajni i puni mržnje. Žao mi je svih ljudi, sve djece, svih baka i djedova, svih branitelja koji su ubijeni.

(Petra Habdija, 8.a)

Najteže mi je bilo slušati kako su ljude koji su dolazili u bolnicu da bi se izliječili, odvozili na Ovčaru, koncentracijske logore ili ih pogubljivali. Mučili su te bolesne ljude i tjerali ih da gledaju smrt svojim očima. Još ne mogu vjerovati kako je bolnica, mjesto koje pomaže ljudima, mnogima bila pretposljednje mjesto njihova života iz kojeg su odvedeni, a zatim mučeni i ubijeni. Nadam se da se nikad neće zaboraviti istina i da se ovo nikada nikome više neće ponoviti jer osim mnogih gubitaka, grada u ruševinama, najdragocjeniji su ljudski životi koji su neponovljivi, a kojih se u ovom ratu, nažalost, izgubilo mnogo.

(Ema Vinković, 8.a)